শিক্ষামন্ত্রী। রাজ্যের সমস্ত পড়ুয়া আর মাস্টারমশাইদের নিয়ে যত চিন্তা তাঁর!  দিনভর ব্যস্ত শিডিউল। এখন আবার শিরে সংক্রান্তি। শিক্ষামন্ত্রী নিজেই বসবেন পরীক্ষায়। প্রচণ্ড চাপের মধ্যে এডুকেশন মিনিস্টারকে ভাল রাখতে তত্‍পর তাঁর হোম মিনিস্টার। শনিবার EXAM। প্রিপারেশন যাই থাক না কেন, একটা চাপা টেনশন তো থাকেই। শিক্ষামন্ত্রীর নাকতলার বাড়িতে ঢুকতেই দেখা গেল, একেবারে ডাবের কাঁদি রেখে দেওয়া হয়েছে, ঠিক যেমন বড় পরীক্ষার দিনগুলোয় পড়ুয়াদের জন্য থাকে...
 ওয়েব ডেস্ক: শিক্ষামন্ত্রী। রাজ্যের সমস্ত পড়ুয়া আর মাস্টারমশাইদের নিয়ে যত চিন্তা তাঁর!  দিনভর ব্যস্ত শিডিউল। এখন আবার শিরে সংক্রান্তি। শিক্ষামন্ত্রী নিজেই বসবেন পরীক্ষায়। প্রচণ্ড চাপের মধ্যে এডুকেশন মিনিস্টারকে ভাল রাখতে তত্‍পর তাঁর হোম মিনিস্টার। শনিবার EXAM। প্রিপারেশন যাই থাক না কেন, একটা চাপা টেনশন তো থাকেই। শিক্ষামন্ত্রীর নাকতলার বাড়িতে ঢুকতেই দেখা গেল, একেবারে ডাবের কাঁদি রেখে দেওয়া হয়েছে, ঠিক যেমন বড় পরীক্ষার দিনগুলোয় পড়ুয়াদের জন্য থাকে... বাইরে কেন এত ডাব, ঘরে ঢুকতেই তা বোঝা গেল। পরীক্ষার প্রাকমুহূর্তেও জারি ফিটনেস ফান্ডা। বাবলি চট্টোপাধ্যায়। পার্থ চট্টোপাধ্যায়ের হোম মিনিস্টার। কলকাতা সাতচল্লিশ, খানপুর রোডের বাড়িতে তিনিই পার্থসারথি। ভোটের এই সময়টা গৃহকর্তার   চরম অনিয়ম। নাওয়া, খাওয়া, কিছুরই ঠিক নেই। যতটুকু সময়ের জন্য বাড়িতে পান, একেবারে কড়া রেস্ট্রিকশনে রাখেন। কাজের চাপে কখনও কখনও মন্ত্রীমশাইয়ের মুড অফ হয়ে যায়। তখন মন ভাল করে দেয় গৃহমন্ত্রীর  গান। দেওয়াল জুড়ে সুখী পরিবারের ছবি। স্বামী, স্ত্রী, কন্যার সংসারে আরেকজন সদস্যও আছে। সে হল কিউটি। সারাদিনই মালিক আর মালকিনের আদরে থাকে সে। গৃহমন্ত্রীর সচিবের সংখ্যাটাও কম নয়। একটা হাঁক পাড়তে যতক্ষণ!